ত্রিদিব রায়
রাজা ত্রিদিব রায় () (১৪ মে ১৯৩৩ – ১৭ সেপ্টেম্বর ২০১২) ছিলেন বর্তমান বাংলাদেশের পার্বত্য চট্টগ্রামের চাকমা জনগোষ্ঠীর ৫০তম রাজা। ১৯৫৩ সালের ২ মে থেকে ১৯৭১ সাল পর্যন্ত তিনি রাজা ছিলেন। পাকিস্তানে তিনি একজন লেখক, কূটনৈতিক, বৌদ্ধ ধর্মীয় নেতা ও রাজনীতিবিদ হিসেবে পরিচিত। ১৯৮১ থেকে ১৯৯৪ সাল পর্যন্ত তিনি আর্জেন্টিনায় পাকিস্তানের রাষ্ট্রদূত হিসেবে দায়িত্বপালন করেছেন। পাকিস্তান সরকার তাকে আজীবন মন্ত্রী হিসেবে ঘোষণা করে। ত্রিদিব রায় ২০১২ সালের ১৭ সেপ্টেম্বর মারা যান।
বেনিতা রায়
রাজমাতা বেনিতা রায় কলকাতায় জন্মগ্রহণকারী বাংলাদেশী অভিজাত সম্প্রদায়ভূক্ত প্রমিলা সাহিত্যরসিক, কূটনীতিবিদ ও মন্ত্রী ছিলেন। পার্বত্য চট্টগ্রাম এলাকার চাকমা সার্কেলের ঊনপঞ্চাশতম রাণী ছিলেন বেনিতা রায়। ত্রিদেব রায় ও দেবাশীষ রায়ের রাজত্বকালে রাজমাতার দায়িত্বে ছিলেন তিনি। ১৯৭২ সালে জাতিসংঘ সাধারণ পরিষদে বাংলাদেশের প্রথম প্রতিনিধি দলের অন্যতম সদস্য ছিলেন। ১৯৭৫ থেকে ১৯৭৮ সময়কালে বাংলাদেশ সরকারের মন্ত্রী ছিলেন তিনি।